Յոհան Էլերտ Բոդե

Յոհան Էլերտ Բոդե (, ), գերմանացի աստղագետ։

Կենսագրություն 
Բոդեն ծնվել է 1747 թվականի հունվարի 19-ին Գերմանիայի Համբուրգ քաղաքում։ 1772 թվականից Լամբերտի հրավերով աշխատել է Բեռլինի աստղադիտարանում՝ 1786 - 1825 թվականներին տնօրենի պաշտոնում։ Հայտնաբերել է մի քանի գիսաստղեր։ 1772 թվականին ուրվագծել է մոլորակների հեռավորությունները հիմք ընդունելով ավելի վաղ Յ. Դ. Տիցիուսի (Տիցիուս - Բոդեյի օրենք) կողմից կատարած ուսումնասիրությունների և օրենքների վրա։ Դրա էությունն այն է, որ մոլորակների հեռավորությունը Արեգակից դասավորված են երկրաչափական պրոգրեսիայով։ 1776 թվականին շարունակում է Արեգակից դասավորության տեսակետը, մոտ նրան, որը 1795 թվականին զարգացրել է Հերշելը։

Բոդեն առաջարկել է Ուրան մոլորակի անուն։ Հիմնել է մեծ և հայտնի «Բեռլինյան աստղագիտական տարեգիրքը» («Berliner astronomisches Jahrbuch») (1774, լույս է տեսել 1776 թվականից մինչև 1959 թվականը), 51 տարիների ընթացքում եղել է տարեգրքի համահեղինակ և հրատարակող։ Մեծ տարածում ուներ նրա «Représentation des astres» (1782) աշխատությունը, որը իր 34 ոչ մեծ էջերի վրա ընդգրկում էր անզեն աչքով տեսանելի ողջ աստղերը, աստղադիտակով ուսումնասիրված գլխավոր աստղերը, տեղեկատուներ և առանձին համաստեղությունների դիցաբանական բացատրություններ։

Նրա առանձին ստեղծագործություններից պետք է նշել
 «Entwurf der astronomischen Wissenschaft» (2 խմբ.,1825)
 «Allgemeine Betrachtungen über das Weltgebäude» (3 խմբ. 1834)
 Ինչպես նաև հանրամատչելի աստղագիտության դասագիրք — «Anleitung zur Kenntniss des gestirnten Himmels» (11 խմբ. 1858):

1789 թվականին նա դարձել է Լոնդոնի թագավորական միության պատվավոր անդամ։

Յոհան Բոդեի պատվին են կոչվել.
 Գալակտիկա M81, հայտնաբերված Բոդեի կողմից 1774 թվականին
 Բոդեի երկնաքար (998), հայտնաբերված 1923 թվականին
 Լուսնի խառնարան

Գրականություն

Ծանոթագրություններ

Արտաքին հղումներ 
 

Գերմանացի աստղագետներ
Շվեդիայի գիտությունների թագավորական ակադեմիայի անդամներ
Սանկտ Պետերբուրգի գիտությունների ակադեմիայի թղթակից անդամներ
Պրուսիայի գիտությունների ակադեմիայի անդամներ
Լոնդոնի թագավորական ընկերության անդամներ
Լոնդոնի թագավորական միության արտասահմանյան անդամներ